b'\n_START_ARTICLE_\nOristano (pokrajina)\n_START_SECTION_\nZgodovinske zanimivosti\n_START_PARAGRAPH_\nV osmem stoletju pr. n. \xc5\xa1t. so Feni\xc4\x8dani ustanovili mesto Tharros, ki je baje zraslo na ru\xc5\xa1evinah nura\xc5\xa1kega naselja. Mesto se je v kratkem razvilo, kot pri\xc4\x8dajo ostanki velikega tofeta, zna\xc4\x8dilnega feni\xc4\x8danskega sveti\xc5\xa1\xc4\x8da na odprtem. Ko se je njihova kultura prilagodila rimljanskim osvajalcem, so tod zrasli templji posve\xc4\x8deni rimskim bogovom in nato tudi kr\xc5\xa1\xc4\x8danska sveti\xc5\xa1\xc4\x8da in seveda terme. Pozneje je Tharros postalo prestolnica dr\xc5\xbeave Arborea (900 - 1420), glavnega Sardinskega giudicata. Toda leta 1070 je bila prestolnica preme\xc5\xa1\xc4\x8dena v Oristano in prebivalstvo je bilo mno\xc5\xbei\xc4\x8dno preseljeno. Celo stavbe so bile dobesedno prene\xc5\xa1ene na novo lokacijo. \xc5\xa0e danes se uporablja ljudski rek, po katerem izseljenci "preva\xc5\xbeajo kamne iz Tarosa z volovsko vprego", to je, jemljejo s seboj, kar premorejo.'